কাশ্মীরের সঙ্গে জুড়তে চলেছে গোটা দেশ

জম্মু: দীর্ঘ প্রতীক্ষার অবসান। ভারতের সব রাজ্যের সঙ্গে রেল যোগাযোগ স্থাপন হবে কাশ্মীর (Kashmir) উপত্যকার। প্রধানমন্ত্রী মোদি (PM Narendra Modi) ১৯ এপ্রিল কাটরা থেকে শ্রীনগর পর্যন্ত রেল পরিষেবার উদ্বোধন করবেন। উদ্বোধনী নতুন ট্রেনটি একটি নতুন বন্দে ভারত এক্সপ্রেস (Bande Bharat Express) হতে চলেছে। এই উপলক্ষে প্রধানমন্ত্রী বিশ্বের সর্বোচ্চ রেল সেতু, চেনাব পরিদর্শন করবেন। তারপর কাটরার এক জনসভায় ভাষণ দেবেন। রেলমন্ত্রী অশ্বিনী বৈষ্ণব, কেন্দ্রীয় মন্ত্রী জিতেন্দ্র সিং, জম্মু ও কাশ্মীরের লেফটেন্যান্ট গভর্নর মনোজ সিনহা সহ অন্যান্য শীর্ষস্থানীয় রাজনৈতিক ব্যক্তিত্ব এবং কর্মকর্তারা এই অনুষ্ঠানে উপস্থিত থাকবেন।

আরও পড়ুন: ৬ মাসে দ্বিতীয়বার! ফের বাড়তে চলেছে জীবনদায়ী ওষুধের দাম

জানা গিয়েছে, ট্রেনটি প্রাথমিক ভাবে কাটরা ও শ্রীনগর/বারামুল্লার মধ্যে চলাচল করবে। আগস্ট মাস থেকে, জম্মুর রেলওয়ে সম্প্রসারণের কাজ হবে। তবে দিল্লি থেকে শ্রীনগর পর্যন্ত সরাসরি ট্রেন পরিষেবা চালুর বিষয়ে এখনও নির্দিষ্ট তথ্য পাওয়া যায়নি।

উল্লেখ্য, এই রেল সংযোগ কাশ্মীরের রাজনৈতিক ও অর্থনৈতিক ও সামাজিক বিকাশের গুরুত্বপূর্ণ ভূমিকা পালন করে। এটি পর্যটন শিল্পকে উৎসাহিত করবে। স্থানীয় বাসিন্দাদের জন্য তৈরি করবে নয়া কর্মসংস্থান। বিশেষজ্ঞদের মতে, এই রেল সংযোগের মাধ্যমে কাশ্মীরের সঙ্গে দেশের অন্যান্য অংশের সম্পর্ক আরও মজবুত হবে।